In Soyfers sâi easchds Deataschdikl Der Weltuntergang oder Die Welt steht auf kein' Fall mehr lang is im Friasomma fum 1936ga Joa im Weana ABC-Deata uaaufgfiad woan. Dé lézde Auffiarung woa doat am 11dn Juli 1936. In dém ged's um d'Ménschhaid kuaz foa da kompletn Apokalipsn, a Komet drod auf d'Ead zan schdiazn, revoitiarade Massn wean gewåitsãm untadrikt und d'Laid han komplet fahézt und woatn aufn Wöduntagãng. Am End bringd's da Komet åwa néd iwa s'Heaz, das a d'Wöd ruiniad und so nimd dés Schdikl sogoa nu a guads End, obwoi glaichzaidig zoagt wiad, wia dum und bled d'Laid han und wia si's néd schåfan, dass wås draus leanan. Da Untaditl fu dém Schdikl is a Refarenz auf s'Kometnliad fum Johann Nepomuk Nestroy in dém sain Deataschdikl fum Lumpazivagabundus.